Id-Deċiżjoni Nru 148
tal-25 ta' Ġunju 1992
dwar l-użu taċ-ċertifikat li jikkonċerna l-leġislazzjoni applikabbli (Formula E 101) meta l-perijodu ta' stazzjonament ma jaqbiżx it-tliet xhur
(93/68/KEE)
IL-KUMMISSJONI AMMINISTRATTIVA TAL-KOMUNITAJIET EWROPEJ DWAR IS-SIGURTÀ SOĊJALI GĦALL-ĦADDIEMA IMMIGRANTI,
Wara li kkunsidrat l-Artikolu 81(a) tar-Regolament tal-Kunsill (KEE) Nru 1408/71 ta' l-14 ta' Ġunju 1971 dwar l-applikazzjoni ta' l-iskemi ta' sigurtà soċjali għall-persuni impjegati, għall-persuni li jaħdmu għal rashom u għall-membri tal-familji tagħhom li jistabbilixxu ruħhom fil-Komunità, li taħtu hija għandha r-responsabbiltà li titratta il-kwistjonijiet kollha amministrattivi li għandhom x'jaqsmu ma' l-applikazzjoni ta' l-imsemmi Regolament,
Billi d-Deċiżjoni Nru 125 għandha tiġi emendata minħabba l-bżonn li jiġi limitat ir-riskju ta' abbuż u billi għall-dan l-iskop huwa neċessarju fil-każijiet kollha li tiġi iskritta data speċifika fil-kaxxa 5 tal-formula E 101;
Billi l-kundizzjonijiet tal-ħajja ekonomika moderna joħolqu l-bżonn għall-ħafna mpjegati ta' impriżi industrijali, kummerċjali u agrikoli li jagħmlu vjaġġi qosra ta' spiss barra mill-pajjiż għall-benefiċċju ta' l-impriża li timpjegahom;
Billi huwa diffiċli f'dawn il-każijiet li jinkiseb fil-ħin, qabel it-tluq tagħhom, ċertifikat li jikkonċerna l-leġislazzjoni applikabbli mill-istituzzjoni uffiċjali fil-pajjiż li fih l-impriża jkollha l-uffiċċju reġistrat tagħha;
Billi hemm raġunijiet sabiex il-proċedura għall-ħruġ taċ-ċertifikat li jikkonċerna l-leġislazzjoni applikabbli issir aktar flessibli sabiex jiġi żgurat li l-persuna assigurata ġġorr magħha dokument li juri li hija tkun qed toqgħod f'wieħed mill-Istati Membri għal skopijiet ta' xogħol u li hija tibqa' koperta mill-leġislazzjoni tal-pajjiż li fih l-impriża li timpjegaha tkun tinsab,
IDDEĊIDIET KIF ĠEJ:
1. Għall-perijodi ta' stazzjonament li ma jaqbżux it-tliet xhur l-istituzzjoni msemmija fl-Artikolu 11(1) tar-Regolament (KEE) Nru 574/72 tista' toħroġ lill-impriżi, fuq talba tagħhom, kopji tal-Formula E 101 li jkollha numru tas-serje, li minnha għandha timla biss il-kaxxa 5.
2. L-impriża għandha timla żewġ kopji tal-formula. Waħda minn dawn il-kopji għandha tingħata lill-ħaddiem qabel ma' jitlaq u l-kopja l-oħra għandha tintbagħat fi żmien 24 siegħa lill-istituzzjoni maħtura tal-pajjiż li fiha l-impriża jkollha l-uffiċċju reġistrat tagħha.
3. Din id-deċiżjoni, li tissostitwixxi d-Deċiżjoni Nru 125, għandha tidħol fis-seħħ fl-ewwel jum tax-xahar wara l-publikazzjoni tagħha fil-Ġurnal Uffiċjali tal-Komunitajiet Ewropej.
tal-Kummissjoni Amministrattiva
S. Pinto Pizzaro
Il-President
--------------------------------------------------